<classify> Mchezo huo wa kwanza utachezwa Juni 20, mwaka huu na baadaye kurudiana nchini Uganda.Fainali hizo za Chan zinatarajia kupigwa Kigali, Rwanda mwaka 2016. Tangu kuingia kwa uongozi wa Rais Jamal Malinzi, hii itakuwa ni mara ya kwanza mchezo huo wa kimataifa kupelekwa Zanzibar.Malinzi amekuwa akijaribu kubadilisha viwanja kwa kupeleka mechi mikoani, ambapo tayari baadhi ya mechi za Taifa Stars zimewahi kufanyikia kwenye Uwanja wa Kumbukumbu ya Sokoine mjini Mbeya na CCM Kirumba Mwanza mechi za kirafiki.Ofisa Habari wa Shirikisho la Soka Tanzania TFF, Baraka Kizuguto alisema jana kuwa kikosi kilichoshiriki kwenye michuano ya Baraza la Vyama vya Soka kusini mwa Afrika Cosafa na wengine walioteuliwa jana ndio ambao watashiriki kwenye mchuano huo.Wachezaji walioshiriki Cosafa na kufanya vibaya wamepewa mapumziko ya siku 10 hadi Juni mosi, ambako wataingia kambini kujiandaa na mchezo wa kufuzu fainali za Mataifa ya Afrika dhidi ya Misri.Timu ikisharudi kutoka Misri itaingia kambini kujiandaa na mchezo huo dhidi ya Uganda ambao umepangwa kuchezwa kwenye uwanja wa Amani, Zanzibar, alisema Kizuguto.Sio mara ya kwanza timu hizi kukutana kwani mwaka 2009 Stars iliifunga Uganda jumla ya mabao 3-2.Ikishinda nyumbani mabao 2-1 na ugenini ikitoka sare ya bao 1-1 wakati mwaka 2013 Uganda iliifunga Taifa Stars ugenini bao 1-0 na nyumbani kwao mabao 3-1.Kwa mara mwisho, Tanzania ilifuzu kwa fainali za kwanza za Chan mwaka 2009 zilizofanyika Ivory Coast na kutolewa katika hatua ya makundi.Mashindano hayo ya Chan ni mtihani wa mwisho wa kocha wa timu ya taifa, Mart Nooij kabla hajatupiwa virago endapo timu hiyo itafanya vibaya na kushindwa kufuzu kwa fainali hizo za mwakani.Taifa Stars ilishika mkia katika mashindano ya Cosafa yanayoendelea Afrika Kusini baada ya kufungwa mechi zote tatu na kutolewa mapema na kusababisha Kamati ya Utendaji ya TFF kumpa nafasi ya mwisho kabla hajamtupia virago kocha huyo Mholanzi.  <topic>: MICHEZO 